Diari Oficial de la Generalitat Valenciana


Sumari del DOGV 8947, del 09-11-2020 (2020/9095)

Informació pública de l'aprovació definitiva de l'actualització del Pla acústic.
--------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9095


Data del document
:   16-09-2020

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de l'aprovació definitiva de l'actualització del Pla acústic. [2020/9095]  
L'Ajuntament Ple, en la sessió ordinària celebrada el dia 30 d'abril de 2020, va adoptar el següent acord:  
  
«4. Aprovació definitiva de l'actualització del Pla acústic municipal de l'Ajuntament de Petrer. Pel secretari general de la corporació, per ordre de la Presidència, es dona compte de la proposta del regidor delegat de Medi Ambient, Fernando Díaz Almazán, en la qual s'expressa que la Llei 7/2002, de 3 de desembre, de protecció contra la contaminació acústica estableix en l'article 22.1 que ?els municipis de més de 20.000 habitants elaboraran els seus respectius plans acústics que contemplaran tot el terme municipal.-  
En el marc d'aquesta normativa, es va elaborar el Pla acústic municipal del municipi de Petrer, que consta d'un mapa acústic i d'un programa d'actuació subscrit per tècnic competent, i que va ser aprovat pel Ple municipal de 26 de febrer de 2009.  
En compliment de l'article 1.2 de la llei esmentada, que estableix que els municipis amb més de 20.000 habitants hauran de revisar i aprovar el Pla acústic municipal almenys cada cinc anys, s'ha procedit a la redacció del nou pla acústic municipal, el qual ha sigut sotmés al preceptiu tràmit d'informació pública per termini d'un mes, mitjançant un anunci que es va publicar a aquest afecte en el Diari Oficial de la Generalitat Valenciana de data 17.06.2019 i en el diari Información de data 5 de juny de 2019.  
Transcorregut el termini legal d'exposició pública, no s'han presentat al·legacions, i de conformitat amb el que disposa l'article 24.3 de la Llei 7/2003, de 3 de desembre, de protecció contra la contaminació acústica, es va remetre un exemplar del Pla acústic municipal a la Conselleria d'Agricultura, Desenvolupament Rural, Emergència Climàtica i Transició Ecològica, a fi que s'emetera l'informe vinculant oportú.  
  
En data 25 de febrer de 2020, amb número de registre d'entrada 316086763, s'ha rebut un informe vinculant d'aquesta conselleria sobre el Pla acústic municipal, i estableix com a conclusió que ?El contingut del projecte d'actualització del Pla acústic municipal presentat per l'Ajuntament de Petrer s'adequa al que s'estableix en la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 104/2006, de 14 de juliol, del Consell, de planificació i gestió en matèria de contaminació acústica.-  
  
Atés que l'article 24.4 indica que l'aprovació del Pla acústic correspondrà al Ple de l'Ajuntament, Fernando Díaz Almazán, regidor delegat de Medi Ambient, proposa al Ple d'aquest ajuntament que es prenguen els següents acords:  
  
Primer  
Aprovar definitivament l'actualització del Pla acústic municipal de l'Ajuntament de Petrer.  
  
Segon  
Publicar l'acord d'aprovació de l'esmentada actualització del Pla acústic municipal en el Butlletí Oficial de la Província i el Diari Oficial de la Generalitat Valenciana, que entrarà en vigor l'endemà de la publicació.»  
  
Cosa que es fa pública per a general coneixement.  
  
Petrer, 16 de setembre de 2020.- L'alcaldessa: Irene Navarro Díaz.